# ISIKUANDMETE TÖÖTLEMISE NÕUSOLEK *Lisa 5*

1. **Isikuandmete vastutav töötleja** Põltsamaa Ühisgümnaasium (edaspidi*kool*), Veski 5, 48106, Põltsamaa linn, Põltsamaa vald, Jõgevamaa, +372 77 51 175, info@poltsamaa.edu.ee.
2. **Lapse nimi:** ……………………………………………………………………..…..…….

 **Lapse isikukood:**……………………………………………………………...…………..

1. **Lapsevanema** või muu hooldusõigusliku isiku (edaspidi lapsevanem):

**nimi**…………………………………………………………………………….…………

**isikukood** …………………………………………………………………................…...

1. **Annan koolile nõusoleku avalikustada oma lapse järgmisi isikuandmeid** järgmistel eesmärkidel (tehke ruutu märge):

**lapse foto;**

(avalikustamise eesmärk on jagada teavet kooli tegevuse kohta ning tunnustada last tubli saavutuse eest);

**lapse nimi;**

(avalikustamise eesmärk on jagada teavet kooli tegevuse, nt huviringide, võistluste ja etenduste kohta ning tunnustada last tubli saavutuse, nt olümpiaadi võitmise või võistlusel auhinnalise koha saamise eest);

**lapse koolitööd:**

(avalikustamise eesmärk on tunnustada heade saavutuste eest ja kajastada kooli tegevust);

**kooli huviringides tehtud tööd ja nende salvestused;**

(avalikustamise eesmärk on tunnustada heade saavutuste eest ja kajastada huviringide tegevust).

**Luban neid andmeid avalikustada:**

 kooli stendil,

 kooli veebilehel,

 kooli Facebooki-lehel või muus sotsiaalmeediakanalis,

 kooli aastaraamatus,

 ajakirjanduses.

1. **Luban koolil teha minu lapsele:**

e-posti aadressi kujul ***nimi.perekonnanimi@poltsamaa.edu.ee***

E-posti aadressi eesmärgiks on kasutada seda koolis kasutatavatesse õpikeskkondadesse (nt LearningApps.org; miksike.ee jne) sisselogimiseks; samuti nt elektrooniliste tasemetöödesse sisselogimiseks jne.

1. **Annan koolile nõusoleku kasutada oma e-posti aadressi järgmiselt:**

saata e-posti aadressile kooli juhtkonna, tugispetsialistide ja klassijuhataja poolt koostatud e-kirju. E-kirjade saatmise eesmärk on vajadusel suhelda otse lapsevanemaga tema lapse õppe- ja kasvatustöö küsimustes.

1. **Eriliigilised isikuandmed.**

**Annan koolile nõusoleku töödelda oma alaealise lapse terviseandmeid tema elu ja tervise kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, nt kehalise kasvatuse tunnis)**. Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine koolis.

**Annan koolile nõusoleku töödelda oma alaealise lapse uuringutulemusi, mis on erinevate spetsialistide - nõustajate ja/või nõustamismeeskondade poolt lapsevanema nõusolekul koolile edastatud ( spetsialistide poolt teostatud uuringute tulemused, soovitused koolile).**

**Annan koolile nõusoleku rakendada minu alaealisele lapsele Rajaleidja nõustamismeeskonna poolt antud soovitusi ( koolis töötavate spetsialistide teenused, õpiabirühmas osalemine, individuaalse õppekava koostamine).** Koolile edastatud eriliigiliste andmete töötlemise ja nõustamismeeskondade soovituste rakendamise eesmärk on lapse parimaks arenguks vastava õpikeskkonna loomiseks.

**Andmekaitsetingimused nõusoleku alusel isikuandmete töötlemise korral**

**1. Õiguslik alus**

Andmete töötlemise õiguslik alus on nõusolek. NB! Kõigi ülejäänud andmete töötlemine, mida kool lapsevanemalt nõuab, toimub õigusaktidega sätestatud kohustuste täitmiseks.

**2. Lapsevanema õigused**

**2.1. Nõusoleku tagasivõtmine**

Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada koolile avaldus ja märkida ära, milliste andmete töötlemise nõusoleku ta tagasi võtab.

**2.2. Andmete saamine, parandamine, piiramine ja kustutamine**

2.3. Lapsevanemal on õigus saada koolilt kõiki andmeid, mida kool tema alaealise lapse kohta nõusoleku alusel töötleb.

2.4. Kool parandab või kustutab nõusoleku alusel töödeldavaid isikuandmeid lapsevanema taotluse alusel. Taotlus tuleb esitada e-posti aadressil info@poltsamaa.edu.ee.

2.5. Kool vastab kõigile lapsevanema õigustega seotud pöördumistele esimesel võimalusel või kuni 30 päeva jooksul. Kui lapsevanema pöördumine on selgelt põhjendamatu või ülemäärane, on koolil õigus jätta see täitmata või nõuda täitmise eest mõistlikku tasu.

**3. Andmete avalikustamine ja edastamine**

3.1. Kool on kohustatud avaldama lapse ja lapsevanema isikuandmeid kolmandatele isikutele seaduses sätestatud juhtudel.

3.2. Koolielu kajastamise eesmärgil avalikustatakse andmed kooli veebilehel või muul sotsiaalmeedia kanalil piiramatule hulgale kolmandatele isikutele.

**4. Andmete säilitamine**

4.1. Nõusoleku alusel avalikustatavaid andmeid säilitatakse nõusoleku tagasivõtmiseni. Avalikustamata andmed kustutatakse pärast nõusoleku tagasivõtmist. Avalikustatud andmeid ei kustutata, kui see on tehniliselt võimatu (nt aastaraamatud) või kui vanem seda ei nõua (e-keskkonnad).

4.2. Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on kooli õpilane. Pärast seda andmed kustutatakse (hävitatakse).

4.3. Nõusolekut säilitatakse 2 aastat andmete töötlemise lõpetamisest.

**5. Turvalisus**

5.1. Avalikustatud andmetele pääsevad ligi kõik, kes kasutavad keskkonda, kus kool andmeid avalikustab.

5.2. Kooli veebileht on kaitstud otsiroboti vastase tõkkega, et isikuandmed oleksid otsingumootoritele kättesaamatud.

5.3. Kinnisele keskkonnale pääsevad ligi üksnes grupi liikmed või keskkonna kasutajad.

5.4. Lapsevanema e-posti aadress on kättesaadav kooli töötajatele.

5.5. Lapse eriliigilised isikuandmed on kättesaadavad üksnes neile kooli töötajatele, kellel on neid vaja, et tagada lapse tervise kaitse. Lapse eriliigilisi andmeid töödeldakse üksnes paberil. Eriliigilisi andmeid hoitakse lukustatud kapis.

1. **Kõigi andmetöötluse kohta tekkivate küsimuste või muredega on lapsevanemal võimalik pöörduda** kooli juhtkonna poole e-posti aadressil info@poltsamaa.edu.ee
2. **Lapsevanemal on õigus pöörduda Andmekaitse Inspektsiooni või kohtu poole**, kui ta leiab, et andmete töötlemisel on rikutud tema või tema lapse õigusi.

□ Kinnitan, et olen andmekaitsetingimustega tutvunud:

……………………………………………………………………………………………

*Kuupäev Allkiri*